স্বাস্থ্যওপরিবারকল্যাণমন্ত্রক
২৬ দিন পর দৈনিক ভিত্তিতে কোভিড সংক্রমণ ৩ লক্ষের কম
সাপ্তাহিক আক্রান্তের হার কমে ১৮.১৭ শতাংশ, গত ২৪ ঘণ্টায় ১৫.৭৩ লক্ষের বেশি নমুনা পরীক্ষা
নয়াদিল্লি, ১৭ মে, ২০২১
এক উৎসাহব্যঞ্জক অগ্রগতি হিসেবে ২৬ দিন পর দেশে দৈনিক ভিত্তিতে কোভিডে আক্রান্তের সংখ্যা কমে ৩ লক্ষ হয়েছে। গত ২৪ ঘণ্টায় নতুন করে আক্রান্তের সংখ্যা ৩ লক্ষের নিচে নেমে এসে ২ লক্ষ ৮১ হাজার ৩৮৬ হয়েছে।
একইভাবে, সাপ্তাহিক ভিত্তিতে আক্রান্তের হার হ্রাস পেয়ে আজ দাঁড়িয়েছে ১৮.১৭ শতাংশে। দেশে গত ২৪ ঘণ্টায় নমুনা পরীক্ষা হয়েছে ১৫ লক্ষ ৭৩ হাজার ৫১৫টি। এখনও পর্যন্ত নমুনা পরীক্ষার সংখ্যা ৩১ কোটি ৬৪ লক্ষ ২৩ হাজার ৬৫৮।
রাজ্যভিত্তিক আক্রান্তের নিরিখে কর্ণাটকে সর্বাধিক ২৭টি জেলায় সংক্রমণের হার ২০ শতাংশের বেশি। অন্যদিকে, মধ্যপ্রদেশে ৩৮টি জেলায় এই হার ১০ শতাংশের বেশি।
দেশে আজ পর্যন্ত কোভিডে সুস্থতার সংখ্যা ২ কোটি ১১ লক্ষ ৭৪ হাজার ৭৬। জাতীয় স্তরে সুস্থতার হার ৮৪.৮১ শতাংশ। গত ২৪ ঘণ্টায় করোনামুক্ত হয়েছেন ৩ লক্ষ ৭৮ হাজার ৭৪১ জন। অন্যদিকে, গত সাতদিনে ছয়বার, এমনকি গত ২৪ ঘণ্টাতেও সুস্থতার সংখ্যা দৈনিক ভিত্তিতে আক্রান্তের সংখ্যার তুলনায় বেশি। ১০টি রাজ্যে সুস্থতার হার ৭১.৩৫ শতাংশ। অন্যদিকে, দেশে আজ সুস্পষ্টভাবে করোনায় আক্রান্তের সংখ্যা কমে দাঁড়িয়েছে ৩৫ লক্ষ ১৬ হাজার ৯৯৭, যা মোট আক্রান্তের ১৪.০৯ শতাংশ। অবশ্য গত ২৪ ঘণ্টায় সুস্পষ্টভাবে করোনায় আক্রান্তের সংখ্যা রেকর্ড ১ লক্ষ ১ হাজার ৪৬১টি কমেছে। ১০টি রাজ্যে সুস্পষ্টভাবে করোনায় আক্রান্তের হার ৭৫.০৪ শতাংশ।
দেশব্যাপী টিকাকরণ অভিযানের তৃতীয় পর্যায়ে আজ পর্যন্ত প্রায় ১৮ কোটি ৩০ লক্ষ কোভিড টিকার ডোজ দেওয়া হয়েছে। আজ সকাল ৭টা পর্যন্ত প্রাথমিক তথ্য অনুযায়ী, ১৮ কোটি ২৯ লক্ষ ২৬ হাজার ৪৬০টি টিকার ডোজ দেওয়া হয়েছে। এর মধ্যে ৯৬ লক্ষ ৪৫ হাজার ৬৯৫ জন স্বাস্থ্যকর্মী প্রথম ডোজ এবং ৬৬ লক্ষ ৪৩ হাজার ৬৬১ জন স্বাস্থ্যকর্মী দ্বিতীয় ডোজ পেয়েছেন। একইভাবে, কোভিডের বিরুদ্ধে লড়াইয়ে অগ্রভাগে থাকে ১ কোটি ৪৪ লক্ষ ৪৪ হাজার ৯৬ জন কর্মী প্রথম ডোজ এবং ৮১ লক্ষ ৯৬ হাজার ৫৩ জন কর্মী দ্বিতীয় ডোজ পেয়েছেন। টিকাকরণ অভিযানের তৃতীয় পর্যায়ে ১৮-৪৪ বছর বয়সী ৫২ লক্ষ ৬৪ হাজার ৭৩ জন সুফলভোগীকে প্রথম ডোজ দেওয়া হয়েছে। অন্যদিকে, ৪৫-৬০ বছর বয়সী ৫ কোটি ৭২ লক্ষ ৭৮ হাজার ৫৫৪ জন সুফলভোগীকে প্রথম ডোজ এবং ৯১ লক্ষ ৭ হাজার ৩১১ জন সুফলভোগীকে দ্বিতীয় ডোজ দেওয়া হয়েছে। এছাড়াও, ৬০ বছরের বেশি বয়সী ৫ কোটি ৪৫ লক্ষ ১৫ হাজার ৩৫২ জন প্রথম ডোজ এবং ১ কোটি ৭৮ লক্ষ ১ হাজার ৮৯১ জন দ্বিতীয় ডোজ পেয়েছেন। দেশে এখনও পর্যন্ত ১০টি রাজ্যে টিকাকরণের হার ৬৬.৭৩ শতাংশ।
দেশে গত ২৪ ঘণ্টায় ১৮-৪৪ বছর বয়সী ৪ লক্ষ ৩৫ হাজার ১৩৮ জন সুফলভোগী টিকার প্রথম ডোজ পেয়েছেন। একইসঙ্গে, ৩৩টি রাজ্য ও কেন্দ্রশাসিত অঞ্চলে গত ২৪ ঘণ্টায় ৫২ লক্ষ ৬৪ হাজার ৭৩টি টিকার ডোজ দেওয়া হয়েছে। পশ্চিমবঙ্গে গত ২৪ ঘণ্টায় ১৮-৪৪ বছর বয়সী ৩৩,৭২৬ জন টিকার প্রথম ডোজ পেয়েছেন।
টিকাকরণ অভিযানের ১২১তম দিনে  প্রায় ৭ লক্ষ টিকার ডোজ দেওয়া হয়েছে। এর মধ্যে ৬ লক্ষ ১৪ হাজার ২৮৬ জন প্রথম ডোজ এবং ৭৬,৯২৫ জন দ্বিতীয় ডোজ পেয়েছেন।
দেশে গত ২৪ ঘণ্টায় ১০টি রাজ্যে নতুন করে আক্রান্তের হার ৭৫.৯৫ শতাংশ। মহারাষ্ট্রে একদিনেই সর্বাধিক ৩৪,৩৮৯ জন আক্রান্ত হয়েছেন। তামিলনাড়ুতে আক্রান্তের সংখ্যা ৩৩,১৮১।
দেশে জাতীয় স্তরে কোভিডে মৃত্যু হার বর্তমানে ১.১০ শতাংশ। গত ২৪ ঘণ্টায় ৪,১০৬ জনের মৃত্যু হয়েছে। এর মধ্যে ১০টি রাজ্যে মৃত্যু হার ৭৫.৩৮ শতাংশ। মহারাষ্ট্রে একদিনেই সর্বাধিক ৯৭৪ জনের মৃত্যু হয়েছে। অন্যদিকে কর্ণাটকে মারা গেছেন ৪০৩ জন।
কোভিড-১৯ পরিস্থিতি মোকাবিলায় আন্তর্জাতিক মহলের কাছ থেকে পাওয়া ত্রাণ ও সহায়তা সামগ্রীগুলি দ্রুততার সঙ্গে রাজ্য ও কেন্দ্রশাসিত অঞ্চলগুলিতে পাঠানো হচ্ছে। এখনও পর্যন্ত সড়ক ও বিমানযোগে ১১,০৫৮টি অক্সিজেন কনসেনট্রেটর, ১৩,৪৯৬টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৭,৩৬৫টি ভেন্টিলেটর / বাইপ্যাপ যন্ত্র এবং ৫ লক্ষ ৩০ হাজার রেমডেসিভির ভায়াল রাজ্য ও কেন্দ্রশাসিত অঞ্চলগুলিতে পাঠানো হয়েছে।
CG/BD/DM
(Visitor Counter : 177